1. **számú melléklet**

**ADATKEZELÉSI TÁJÉKOZTATÓ  
A szerződéses kapcsolattartással, pályázat benyújtásával, számlázással kapcsolatban**

1. **Adatkezelő megnevezése, elérhetősége:** Szegedi Városkép és Piac Kft. (6722 Szeged, Mars tér 22., Telefon/fax: +36 62 472 204, E-mail: szvp@szvp.hu, web: https://szvp.hu/)
2. **Adatvédelmi tisztviselő neve, elérhetősége:** RITEK Zrt., székhelye: 6724 Szeged, Huszár utca 1., e-mail címe: [dpo@ritek.hu](mailto:dpo@ritek.hu), telefonszáma: +36 62 421-247
3. **Az érintettek:** az Adatkezelő lehetséges, a szolgáltatást elérő vagy azt nyújtó, szerződéses ajánlatot, pályázatot benyújtó, valamint az önálló szerződést kötő magánszemély, vállalkozás képviselői, eljáró személyek.
4. **Kezelt személyes adatok:** név, személyi ig. szám, bankszámlaszám, adóazonosító szám, adóazonosító jel, telefonszám, az érintett vállalkozás neve, címe, e-mail címe, a böngésző típusa, a kapcsolattartója, esetleg szakmai önéletrajz,
5. **A kezelt személyes adatok forrása és azon adatok köre, amelyeket nem az érintett bocsátott az Adatkezelő rendelkezésére**: A feladatok ellátása során az Adatkezelő mind az adózási és cégnyilvántartásból, mind az érintettől származó személyes adatokat kezel.
6. **Az adatkezelés célja**:
7. bármely jogcímen kötött szerződéshez kapcsolódó előzetes (pályázati) adatvédelme,
8. a közművelődési, szórakoztatási szolgáltatás nyújtás miatti számlázás végzése, a számviteli feladatok ellátása,
9. esetleges szerződések létrejöttének a biztosítása,
10. a megrendeléssel, szerződés teljesítéssel kapcsolatos kommunikáció ellátása
11. **A személyes adatok kezelésének jogalapjai:**
12. a GDPR 6. cikk (1) bekezdés a) pont szerint, az érintett önkéntes hozzájárulása,
13. a GDPR 6. cikk (1) bekezdés b) pont alapján, az adatkezelés olyan szerződés teljesítéséhez szükséges, amelyben az érintett az egyik fél, vagy az a szerződés megkötését megelőzően az érintett kérésére történő lépések megtételéhez szükséges
14. a Megbízóra vonatkozó jogi kötelezettség teljesítése a GDPR 6. cikk (1) bekezdés c) pont alapján, különösen:

* az általános forgalmi adóról szóló 2007. évi CXXVII. törvény,
* a számvitelről szóló 2000. évi C. törvény,
* a Polgári Törvénykönyvről szóló 2013. évi V. törvény.

1. **Címzettek I., a személyes adatokhoz való adatkezelői hozzáférés:** Adatkezelő vezetője, az értékesítési és számlázási folyamatában résztvevő személyek; rendezvény szervezők, a számviteli nyilvántartásért, adattovábbításért felelős gazdasági ügyintéző.
2. **Címzett II., a következő, a GDPR 4. cikk 10. pont szerinti harmadik fél részére történő adat átadás:**

|  |  |  |
| --- | --- | --- |
| **Vállalkozás / szervezet neve:** | **Elérhetőségek** | **Szervezet feladatai** |
| Nevelési-Oktatási Intézmények Gazdasági Szolgálata | 6724 Szeged, Huszár u 1., <http://www.ngsz.hu/>, [titkarsag@ngsz.hu](mailto:titkarsag@ngsz.hu), Telefon: +36 62 561 961 | szerződéses és költségvetési nyilvántartások |

1. **Címzett III., Az Adatkezelő által igénybe vett Adatfeldolgozók:**

|  |  |  |
| --- | --- | --- |
| **Adatfeldolgozó Szervezet, vállalkozás neve** | **Elérhetőségei** | **Feladatai** |
| RITEK Zrt. | E-mail: [iroda@ritek.hu](mailto:iroda@ritek.hu), Cím: 6724 Szeged, Huszár u. 1. | elektronikus levélszolgáltatás, tárhely biztosítás, rendszámfelismerő rendszer működtetése, rendszergazda szolgáltatás |
| FINGERPRINT Kft. | 6725 Szeged, Világos utca 17/A., E-mail: info@fingerprint.hu,  https://fingerprint.hu/ | honlap üzemeltetés |

1. **A személyes adatok tárolásának időtartama:**
2. a szerződéseket 5 évig őrzik meg, a Polgári Törvénykönyvről szóló 2013. évi V. törvény 6:22. § (1) bekezdése alapján,
3. a számviteli bizonylatokat a kiállításuktól számított 8 évig őrzik meg, a számvitelről szóló 2000. évi C. törvény 169. § (1)-(2) bekezdés alapján,
4. az ajánlatok és pályázatok, azok elbírálásáig kerülnek megőrzésre
5. **Adatbiztonság az adatkezelés során:**
6. Az Adatkezelő a papír alapú iratok kezelése és az elektronikus adatok használata során az információbiztonsági előírásai alapján, megfelelően gondoskodik arról, hogy ne forduljon elő adatvédelmi incidens. Az egyes adatokat csak a nyilvántartottan ehhez hozzáférési és egyéb jogosultsággal rendelkező személy kezelheti.
7. A RITEK Zrt. szervezetrendszerén belül az ISO/IEC 27001:2013 szabvány előírásai szerint tanúsított információbiztonsági rendszert működtet.
8. **Az érintett adatkezeléssel kapcsolatos jogai:**
9. Tájékoztatás kéréshez, betekintéshez (hozzáféréshez) való jog. Az érintett az Adatkezelőtől kérheti, az adjon tájékoztatást, hogy róla milyen személyes adatot kezelnek, annak forrásáról, az adatkezelés céljáról, jogalapjáról, időtartamáról, az adattovábbítás jogalapjáról és címzettjéről.
10. A helyesbítéshez való jog. Az érintett helyesbítéshez való joga minden adatkezelési jogalap vonatkozásában megilleti. Az Adatkezelő a kérelmem esetén indokolatlan késedelem nélkül helyesbíti az érintettre vonatkozó pontatlanul kezelt személyes adatokat.
11. Adattörléshez (elfeledtetéshez) való jog. Az érintett kérheti, hogy az Adatkezelő törölje a személyes adatait. A törlési kérelmet az Adatkezelő különösen abban az esetben utasítja el, ha a jogszabály őt a személyes adatok tárolására és / vagy zárolásra kötelezi, pl. hatósági vagy bírósági eljárás során.
12. Zároláshoz való jog. Az érintett kérheti, hogy a személyes adatait az Adatkezelő zárolja, ami a tárolt személyes adatok megjelölését jelenti a jövőbeli kezelésük korlátozása céljából. A zárolás addig tart, amíg az érintett által megjelölt indok szükségessé teszi az adatok tárolását.
13. A tiltakozáshoz való jog. Az érintett írásban tiltakozhat az adatkezelés ellen. Így például, ha az Adatkezelő személyes adatot közvetlen üzletszerzés, ennek érdekében például a személyes adatára vonatkozó matematikai és statisztikai elemző eljárásokat alkalmazna, vagy közvélemény-kutatás vagy tudományos kutatás céljából továbbítaná, felhasználná.
14. Adathordozhatósághoz való jog. Az érintett jogosult kérni az Adatkezelőtől a személyes adatainak adatkezelők közötti, másik adatkezelőnek történő közvetlen továbbítását, ha ez technikailag megvalósítható és nem ütközik uniós vagy nemzeti jogszabály előírásába.
15. Az Adatkezelő köteles a kérelem benyújtásától számított legrövidebb idő alatt, legfeljebb azonban **egy hónapon belül**, közérthető formában, az érintett erre irányuló kérelmére írásban megadni a válaszát.
16. **Az érintettnek joga van a feltételezett jogsértő adatkezeléssel kapcsolatban:**

Ha az érintettnek nem sikerült a személyes adatával kapcsolatos tiltakozását, panaszát, kérelmét az Adatkezelőnél megnyugtató módon rendeznie és / vagy úgy ítéli meg, hogy személyes adatai kezelésével kapcsolatban jogsérelem következett be vagy annak közvetlen veszélye fennáll, úgy

1. **a Nemzeti Adatvédelmi és Információszabadság Hatóságnál** jogosult bejelentést tenni és / vagy
2. jogosult polgári peres eljárásban **bírósághoz fordulni,** amelynek elbírálása a Szegedi Törvényszék hatáskörébe tartozik. Az érintett választása szerint a per a lakóhelye szerinti törvényszék előtt is megindítható.

**A Nemzeti Adatvédelmi és Információszabadság Hatóság elérhetőségei:**

Székhely: 1055 Budapest, Falk Miksa utca 9-11.

Postacím: 1363 Budapest, Pf. 9.

E-mail: ugyfelszolgalat@naih.hu

Telefon: +36 (1) 391 1400, +36 (30) 683-5969 és +36 (30) 549-6838

**Egyéb tájékoztató elemek:**

* A pályázat tárgya adott esetben a szerzői jog által védett lehet

Szeged, 2024. április 29.

Rácz Attila

ügyvezető

Adatkezelési tájékoztatót elolvastam és elfogadom:

pályázó